Vist l'impuls en la implantació de mesures de prevenció d'incendis forestals en urbanitzacions arran els ajuts atorgats per l'Ordre MAH/103/2005, de 14 de març, i l'Ordre MAH/234/2006, de 2 de maig, i atesa l'experiència adquirida;
Atès el Decret 123/2005, de 14 de juny, de mesures de prevenció dels incendis forestals en les urbanitzacions sense continuïtat immediata amb la trama urbana;
Atès el que disposa el capítol IX del Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, la Llei 38/2003, de 17 de novembre, general de subvencions, i el Reial decret 887/2006, de 21 de juliol, pel qual s'aprova el Reglament de la Llei general de subvencions,
S'aproven les bases reguladores de les subvencions per al tractament de la vegetació en les urbanitzacions afectades per la Llei 5/2003, i en nuclis urbans vulnerables, que consten a l'annex de la present Ordre.
Queda derogada l'Ordre MAH/234/2006, de 2 de maig, per la qual es convoca concurs públic per a la concessió dels ajuts al tractament de la vegetació en les urbanitzacions afectades per la Llei 5/2003, de 22 d'abril, per als anys 2006 i 2007 i se n'aproven les bases reguladores.
Bases reguladores de les subvencions destinades al tractament de la vegetació en les urbanitzacions afectades per la Llei 5/2003, de 22 d'abril, i en nuclis urbans vulnerables..1 Objecte de les subvencions
Aquestes bases tenen per objecte regular les subvencions per al tractament de la vegetació destinades als ens locals que tinguin, en el seu àmbit territorial, urbanitzacions afectades per la Llei 5/2003, de 22 d'abril, de mesures de prevenció dels incendis forestals en les urbanitzacions sense continuat amb la trama urbana o als nuclis urbans vulnerables als incendis forestals, amb contacte directe amb terrenys forestals..2 Actuacions subvencionables
2.1 Poden ser objecte de les subvencions regulades en les presents bases les actuacions que s'indiquen a continuació que es realitzen en urbanitzacions afectades per la Llei 5/2003, de 22 d'abril, de mesures de prevenció dels incendis forestals en les urbanitzacions sense continuïtat amb la trama urbana o els nuclis urbans vulnerables als incendis forestals, amb contacte directe amb terrenys forestals.
Treballs de manteniment de la franja exterior de protecció.
Treballs d'obertura de la franja exterior de protecció.
2.2 Als efectes dels ajuts que preveu la base 2.1, s'entén per:
Manteniment de la franja exterior de protecció: el conjunt d'actuacions necessàries per tal de transformar la vegetació de la franja de protecció ja existent en una franja de protecció d'acord amb les condicions tècniques que estableix l'annex 2 del Decret 123/2005, de 14 de juny, de mesures de prevenció d'incendis forestals en urbanitzacions sense continuïtat immediata amb la trama urbana.
Obertura de la franja exterior de protecció: el conjunt d'actuacions necessàries per tal de transformar la vegetació on no s'ha actuat mai amb criteris de reducció de la càrrega de combustible en una franja de protecció d'acord amb les condicions tècniques que estableix l'annex 2 del Decret 123/2005, de 14 de juny, de mesures de prevenció d'incendis forestals en urbanitzacions sense continuïtat immediata amb la trama urbana.
Les actuacions en nuclis urbans vulnerables als incendis forestals, amb contacte directe amb terrenys forestals i no afectats per la Llei 5/2003, s'hauran de realitzar d'acord amb els mateixos criteris establerts a l'annex 2 del Decret 123/2005.
2.3 Aquestes ajudes seran compatibles amb altres línies d'ajut sempre i quan la suma dels imports subvencionats no superi el cost de l'actuació..3 Destinataris/àries
Poden optar a les subvencions regulades en aquestes bases els ens locals que tinguin en el seu àmbit territorial o bé urbanitzacions afectades per la Llei 5/2003, o bé nuclis urbans vulnerables als incendis forestals, amb contacte directe amb terrenys forestals, i que a més:
a) Estiguin al corrent de les obligacions tributàries davant l'Estat i la Generalitat, i de les obligacions davant la Seguretat Social.
b) No es trobin en cap de les circumstàncies previstes a l'article 13 de la Llei 38/2003, de 17 de novembre, general de subvencions.
El compliment d'aquests requisits s'acreditarà mitjançant l'aportació de la documentació que preveu la base 6 d'aquesta Ordre..4 Despeses subvencionables i import de les subvencions
Els ajuts per a l'obertura o manteniment de franges exteriors de protecció tenen una quantia diferenciada segons el tipus d'actuació i ús del sòl sobre el qual s'actua.
4.1 Manteniment de franges exteriors de protecció en terrenys amb arbrat adult una quantia del 60% del pressupost de l'actuació amb un màxim de 900 euros per hectàrea.
4.2 Manteniment de franges exteriors de protecció en terrenys de matoll, bosc de rebrot o arbrat jove, una quantia del 60% del pressupost de l'actuació amb un màxim de 600 euros per hectàrea.
4.3 Obertura de franges exteriors de protecció en terrenys amb arbrat adult quantia del 60% del pressupost de l'actuació amb un màxim de 1.800 euros per hectàrea.
4.4 Obertura de franges exteriors de protecció en terrenys de matoll, bosc de rebrot o arbrat jove una quantia del 60% del pressupost de l'actuació amb un màxim de 1.200 euros per hectàrea..5 Sol·licituds
5.1 Les sol·licituds de subvenció s'han de formular en el model normalitzat que es pot obtenir a través d'Internet, a l'adreça electrònica que s'indica en la convocatòria, o bé a les dependències i adreces que s'indiquen a la convocatòria.
5.2 Les sol·licituds s'han de presentar dins del termini que indica la convocatòria, acompanyades de la documentació prevista a la base 6, a una de les dependències que s'indiquen a la convocatòria.
Les sol·licituds també es poden presentar pels mitjans que preveu l'article 38.4 de la Llei 30/1992, de 26 de novembre, de règim administratiu de les administracions públiques i del procediment administratiu comú.
5.3 Al moment de la sol·licitud es podrà demanar una bestreta de fins el 50% de l'import de la subvenció que s'atorgui i no s'exigeixen garanties.
L'import final de la bestreta serà el que resulti de la distribució de fons disponibles entre els sol·licitants.
5.4 La presentació de les sol·licituds implica la plena acceptació de les bases reguladores i l'autorització a l'Administració de la Generalitat per comprovar els requisits de trobar-se al corrent del compliment de les obligacions tributàries amb l'Estat i amb la Generalitat de Catalunya i de les obligacions amb la Seguretat Social imposades per les disposicions vigents..6 Documentació
6.1 Les sol·licituds han d'anar acompanyades dels documents següents:
b) Còpia confrontada del CIF de l'ens sol·licitant.
c) Declaració responsable d'estar al corrent de les obligacions tributàries i amb la Seguretat Social o, si escau, de no estar subjecte a aquestes obligacions.
d) Declaració responsable conforme no es troba en cap dels supòsits previstos a l'article 13 de la Llei 38/2003, de 17 de novembre, general de subvencions.
e) Declaració sobre si s'han obtingut o s'han demanat altres ajuts o subvencions per a la mateixa finalitat i el volum d'aquest finançament, amb indicació del programa al qual s'ha acollit i l'entitat concedent.
En cas de no haver sol·licitat altres ajuts o subvencions, declaració responsable en aquest sentit.
f) Full de domiciliació bancària degudament emplenat, d'acord amb el model normalitzat disponible a l'adreça d'Internet indicada a la convocatòria i a les dependències i adreces previstes a la convocatòria.
g) Memòria i pressupost de l'actuació on es recullin les actuacions a realitzar i especificant:
Mapa 1/10.000 o 1/5.000 de detall de l'actuació i on estigui definida clarament l'actuació o actuacions a realitzar.
h) En el cas que les actuacions siguin l'obertura de franges exteriors de protecció també s'ha de presentar:
Certificat emès pel sol·licitant que acrediti que disposa de l'autorització de tots els propietaris per on s'executaran les feines per a les quals se sol·licita l'ajut; o bé el llistat dels propietaris dels terrenys sobre els quals s'ha executar l'actuació i de les superfícies i ubicacions respectives afectades -en base a la informació disponible per l'ajuntament- amb expressió de si es disposa o no de l'autorització pertinent per realitzar l'actuació; als efectes d'execució dels treballs i determinació de la indemnització corresponent, si s'escau.
Si les actuacions afecten més d'un ens local, caldrà presentar còpia del conveni interadministratiu que preveu la Llei 5/2003, de 22 d'abril, de mesures de prevenció d'incendis forestals en urbanitzacions sense continuïtat amb la trama urbana, on s'especifiqui quina part de l'actuació es correspon al sol·licitant.
Serà necessari l'informe tècnic d'un facultatiu forestal sobre les mesures necessàries per minimitzar els efectes de les actuacions a realitzar si els terrenys a actuar supera el 40% de pendent; s'adjuntarà a la memòria.
i) En el cas que les actuacions siguin d'obertura de franges exteriors de protecció de zones urbanes no incloses a la Llei 5/2003, de 22 de març, s'haurà d'aportar l'autorització expressa de la propietat afectada pels treballs.
6.2 D'acord amb el previst a l'article 35.f) de la Llei 30/1992, de 26 de novembre, de règim jurídic de les administracions públiques i del procediment administratiu comú, no cal aportar els documents indicats a les lletres b) i f) de l'apartat 1 en cas que el/la sol·licitant ja els hagués presentat anteriorment al Departament de Medi Ambient i Habitatge sempre que no hagin transcorregut més de cinc anys des de la presentació i que no hagin experimentat cap modificació.
En aquest supòsit, el/la sol·licitant ha de presentar la declaració, que consta annexa a l'imprès de sol·licitud, conforme no hi ha hagut modificacions, amb indicació de la data i l'òrgan o dependència en què van ser presentats els documents i, si es coneix, el procediment a què feien referència.
Si el Departament de Medi Ambient i Habitatge, per causes alienes a la seva actuació, no pot aconseguir els documents, ha de requerir el/la sol·licitant perquè els aporti en el termini de 10 dies.
6.3 Les declaracions contingudes a les lletres c) i d) de l'apartat 1 i la declaració de no haver-ne sol·licitat altres ajuts per a la mateixa finalitat prevista a la lletra e) de l'apartat 1, es contenen en el model normalitzat de sol·licitud.
6.4 Si la sol·licitud no reuneix els requisits previstos o no s'hi adjunta tota la documentació requerida, la unitat competent per tramitar el procediment ha d'atorgar a l'ens sol·licitant un termini de 10 dies per tal que esmeni la deficiència detectada o aporti la documentació requerida, amb la indicació que si no ho fa s'entendrà que desisteix de la seva sol·licitud, prèvia resolució de l'òrgan competent per a la tramitació del procediment, que s'ha de notificar al/a la sol·licitant.
Aquesta resolució és recurrible en alçada davant el director general competent.
6.5 Les sol·licituds presentades fora del termini previst a la convocatòria no són admeses a tràmit.
L'òrgan competent per tramitar el procediment dicta la resolució corresponent, que és recurrible en alçada davant el director general competent..7 Procediment de concessió
7.1 La tramitació del procediment per a la concessió de les subvencions correspon a l'òrgan que es designi a la convocatòria.
7.2 Les subvencions es concedeixen en règim de concurrència competitiva.
Les sol·licituds es valoren d'acord amb els criteris previstos a la base 8, per un òrgan col·legiat integrat per un mínim de tres membres que es determinen en la convocatòria.
7.3 L'òrgan que tramita el procediment, a iniciativa pròpia o a instància de l'òrgan col·legiat previst a l'apartat 2, pot demanar a l'ens sol·licitant de la subvenció, amb un requeriment motivat, la informació o documentació complementària que sigui necessària en qualsevol moment del procediment anterior a la proposta de resolució, per tal que sigui aportada en el termini de 10 dies des de la recepció de la notificació corresponent amb la indicació que si no ho fa perd el dret al tràmit..8 Criteris de valoració
Les sol·licituds admeses a la convocatòria corresponent són valorades per l'òrgan col·legiat previst a la base 7.2 aplicant els criteris de valoració següents:
Actuacions en urbanitzacions afectades per la Llei 5/2003:
Risc exterior: possibilitat de què un foc arribi a la urbanització, fins a 10 punts, mesurats sobre el mapa de risc bàsic en l'entorn de la urbanització.
Risc interior: possibilitat de què un foc entri en la zona urbana i provoqui danys a les persones i a les infraestructures.
Fins a 6 punts addicionals en funció dels valors de la base de dades d'urbanitzacions del Departament de Medi Ambient i Habitatge.
Actuacions en nuclis urbans vulnerables als incendis forestals:
Risc exterior: possibilitat que un foc arribi al nucli urbà, fins a 10 punts, mesurats sobre el mapa de risc bàsic en l'entorn del nucli..9 Resolució
9.1 La concessió de les subvencions es fa per resolució del director general del Medi Natural, en base a la proposta elaborada per l'òrgan col·legiat previst en la base 7.2 que li és presentada pel cap de l'òrgan que tramita el procediment.
9.2 La resolució ha de ser motivada i ha de contenir com a mínim:
a) La identificació de les persones sol·licitants a les quals es concedeix subvenció.
En cas que la sol·licitud de subvenció sigui per a actuacions diverses i no se subvencionin totes, s'han d'identificar les subvencionades.
c) La forma de justificació de l'execució de l'objecte de la subvenció.
d) La indicació dels beneficiaris als quals s'ha concedit bestreta i l'import corresponent.
e) La indicació expressa de la desestimació de les sol·licituds admeses a la convocatòria que no han obtingut subvenció.
f) La llista de reserva dels sol·licitants admesos a la convocatòria i que no han resultat beneficiaris/àries, per al cas que la convocatòria prevegi la possibilitat de substitucions.
Aquesta llista s'haurà d'elaborar seguint l'ordre de la valoració de les sol·licituds feta per l'òrgan col·legiat previst a la base 7.2.
g) Si la resolució exhaureix o no la via administrativa, amb indicació dels recursos que s'hi poden interposar, l'òrgan davant el qual s'han de presentar i el termini per interposar-los.
h) La manifestació expressa que, amb la fermesa de la Resolució, s'entendrà que el beneficiari declara tàcitament trobar-se al corrent de les seves obligacions tributàries i amb la Seguretat Social.
9.3 El termini màxim per resoldre i notificar la resolució és de sis mesos des de la data d'acabament del termini de presentació de sol·licituds.
Sens perjudici de l'obligació de resoldre, transcorregut el termini de sis mesos sense que s'hagi dictat i notificat la resolució expressa, les sol·licituds s'entenen desestimades per silenci administratiu.
9.4 Si en la resolució de la convocatòria no s'han pogut atendre totes les sol·licituds per manca de disponibilitats pressupostàries, en el supòsit que es produeixin renúncies o revocacions de les subvencions concedides, es podran fer nous atorgaments seguint la llista de reserva prevista a la base 9.2..10 Notificació
La resolució que posa fi al procediment es notifica individualment a les persones interessades en els termes i d'acord amb els requisits que preveuen els articles 58 i 59 de la Llei 30/1992, de 26 de novembre, de règim jurídic de les administracions públiques i del procediment administratiu comú..11 Publicitat
La Direcció General del Medi Natural donarà publicitat a les subvencions concedides en el termini d'un mes de la data de resolució que exhaureix el procediment, mitjançant l'exposició d'una relació d'aquestes subvencions en el tauler d'anuncis del Departament de Medi Ambient i Habitatge (av. Diagonal, 523-525, Barcelona).
A més, les subvencions d'import igual o superior a 3.000 euros es publiquen en el Diari Oficial de la Generalitat de Catalunya..12 Renúncia i devolució voluntària
En cas que la subvenció concedida impliqui un excés de finançament d'acord amb el previst en aquestes bases, perquè el cost efectiu de l'activitat realitzada sigui inferior a l'inicialment previst o perquè s'hagin obtingut altres ajuts per a la mateixa activitat amb posterioritat a la concessió de la subvenció, els beneficiaris poden renunciar voluntàriament a l'excés de finançament obtingut..13 Justificació
Els/les beneficiaris/beneficiàries de les subvencions han de presentar a l'òrgan competent, abans del termini previst en la convocatòria la documentació següent:
a) Certificat d'obra acabada emès per l'òrgan municipal competent acompanyat de l'informe favorable dels Serveis Tècnics Municipals.
b) Memòria econòmica justificativa del cost de les activitats realitzades, la qual ha de contenir:
Relació classificada de les despeses i/o inversions de l'activitat, amb identificació del creditor i del document, el seu import, data d'emissió i data de pagament, així com el percentatge imputat, si s'escau.
Aquesta relació ha d'anar agrupada en funció del concepte del pressupost que es va presentar en el moment de demanar la subvenció.
En el cas de desviacions respecte al pressupost cal indicar-ne els motius.
Factures originals de les despeses o inversions imputades a la subvenció o documents de valor probatori equivalent en el tràfic jurídic mercantil o amb eficàcia administrativa, i documentació que n'acrediti el pagament.
La presentació de factures i comprovants de pagament es pot substituir per un certificat signat per l'interventor, segons model normalitzat.
c) En el cas que ens locals contractin les actuacions subvencionades, certificat de l'òrgan competent que justifiqui que la contractació s'ha fet d'acord amb la Llei aplicable en matèria de contractació.
d) Aquella documentació complementària que es pugui establir en la resolució de la convocatòria..14 Pagament
14.1 La tramitació del pagament de la subvenció concedida o la part pendent d'aquesta si s'ha atorgat bestreta tal i com indica la base 5.3, s'inicia un cop presentada la documentació justificativa prevista a la base 13.
14.2 És requisit per al pagament de la subvenció l'acreditació que el beneficiari està al corrent de les obligacions tributàries i amb la Seguretat Social.
L'acreditació es fa mitjançant les certificacions positives emeses pels òrgans competents que aporta el beneficiari d'acord amb el previst a la base 15, o bé mitjançant la comprovació d'ofici per l'Administració de la Generalitat.
14.3 En la urbanització o nucli urbà que no s'hagi executat materialment almenys el 40% de l'actuació subvencionada, s'incoarà expedient per a la revocació total de l'import corresponent a aquella urbanització o nucli urbà.
En el cas d'execució no total, però superior al 40%, es proposarà el pagament proporcional de la subvenció per la part executada i justificada i s'incoarà expedient de revocació parcial de la subvenció per la part no realitzada..15 Altres obligacions dels/de les beneficiaris/àries
a) A complir l'objectiu i executar l'actuació que fonamenta la concessió de la subvenció.
b) A justificar davant l'òrgan concedent, si s'escau, el compliment dels requisits i les condicions, i també la realització de l'activitat i el compliment de la finalitat que determinin la concessió o el gaudi de la subvenció.
c) A comunicar al Departament de Medi Ambient i Habitatge la sol·licitud o obtenció de subvencions per a la mateixa finalitat procedents de qualsevol altra ordre d'ajut de qualsevol administració o entitat pública o privada nacional o internacional.
d) A facilitar tota la informació que li sigui requerida pel Departament de Medi Ambient i Habitatge, la Intervenció General de la Generalitat de Catalunya, la Sindicatura de Comptes o altres òrgans competents d'acord amb la normativa aplicable.
e) Reintegrar els fons percebuts en el cas de revocació de la subvenció de la manera indicada a la resolució corresponent..16 Comprovació i control
16.1 L'òrgan competent per a la tramitació és l'encarregat d'efectuar la comprovació sobre la realització de l'activitat subvencionada d'acord amb la finalitat i els requisits previstos a la convocatòria, a les bases reguladores aprovades per aquesta Ordre i a la resta de normativa que li és d'aplicació.
16.2 Els/les beneficiaris/àries han de proporcionar en tot moment la informació que se'ls demani respecte de la subvenció concedida i sotmetre's a les actuacions de comprovació de la Intervenció General de la Generalitat, de la Sindicatura de Comptes i altres òrgans competents d'acord amb la normativa aplicable..17 Revocació i reintegrament
Són causes de revocació i, si escau, de reintegrament de les quantitats rebudes amb els interessos corresponents:
Les actuacions en urbanitzacions o nuclis urbans que no hagin executat més del 40% de l'actuació material subvencionada, per la totalitat del seu import subvencionat.
Les actuacions en urbanitzacions que no hagin executat la totalitat de l'actuació subvencionada, però superior al 40%, per la part proporcional de la subvenció corresponent a l'actuació no executada.
Les que estableixen l'article 99 del Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, i l'article 37 de la Llei 38/2003, de 17 de novembre, general de subvencions..18 Règim sancionador
El règim sancionador és el que preveuen l'article 100 i següents del Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, i els preceptes bàsics de la Llei 38/2003, general de subvencions.
En tot el que no preveuen expressament aquestes bases, són d'aplicació les disposicions següents: el capítol IX del Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre (DOGC núm. 3791A, de 31.12.2002); l'Ordre d'1 d'octubre de 1997, sobre tramitació, justificació i control d'ajuts i de subvencions (DOGC núm. 2500, de 21.10.1997); els preceptes bàsics de la Llei 38/2003, de 17 de novembre, general de subvencions (BOE núm. 276, de 18.11.2003), i del seu Reglament, aprovat pel Reial decret 887/2006, de 21 de juliol (BOE núm. 176, de 25.7.2006); la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya (DOGC núm. 1234, de 22.12.1989), i la Llei 30/1992, de 26 de novembre, de règim jurídic de les administracions públiques i el procediment administratiu comú (BOE núm. 285, de 27.11.1992), així com el que disposa la Llei de pressupostos de la Generalitat de Catalunya que sigui d'aplicació a l'exercici pressupostari corresponent, i la resta de normativa aplicable.